Didirišwa tša go ithuta Beibele
Tirelo ya Rena ya Mmušo
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Temana ya Ngwaga ya 2016
Go Fihlelela Batho Bao ba sa Fihlelegego
Phetolelo ya Lefase le Lefsa ka Maleme a Oketšegilego
Dipego—Ditaba tše di Tšwago Lefaseng ka Bophara
Ke Nyaka go Thoma mo!
O be a Tšeela Dilo tša Moya Godimo
Mmulamadibogo yo a Nago le Sebete
E Bile Mmulamadibogo yo a Kgethegilego Mengwaga e 50
Ba Ikemišeditše go Tšwela Pele
Re ka se Tsoge re Dumedišitše Folaga
Re Ile ra Latela Tlhahlo Gomme ra Phela!
“Jehofa o re Šegofaditše go Feta Kamoo re Bego re Nagana ka Gona!”
Mengwaga e Lekgolo e Fetilego—1916
Dihlatse tša Jehofa
Dilo tše di Lego Gona
Dikgatišo tše di Lego Gona
Puku ya Ngwaga ya Dihlatse tša Jehofa ya 2016
Nakong ya ge modiro wa rena o be o thibetšwe, diphuthego tše dintši di ile tša tšwela pele di swara diboka ka magaeng a bana babo rena. Lega go le bjalo, e le gore di se ke tša ipiletša mahlo a batho, diphuthego tše dintši di be di sa opele dikopelo tša Mmušo. Mafelo a mangwe a go swarela diboka a ile a phuruphutšwa ke bahlankedi ba mmušo, eupša gantši ba be ba sa šitiše bana babo rena.
Lephodisa leo le ile la re go yena: “Manyalo a mantši a tšea diiri tše pedi goba tše tharo feela. Ke ka baka la’ng manyalo a lena a thoma mesong gomme a fela bošego?”
Tagor o ile a araba ka gore: “Banyalani ba bangwe ba na le mathata a mantši gomme ba hloka keletšo yeo e ka ba thušago yeo e lego ka Lentšung la Modimo.”
Lephodisa leo le ile la dumela ka hlogo ke moka la re: “Taba ye e a kwagala.”
Mengwageng ya bo-1980 le ya bo-1990, ofisi ya lekala e ile ya kgopela mmušo leboelela gore o tloše thibelo modirong wa Dihlatse tša Jehofa. Bana babo rena ba dinageng tše dingwe le bona ba ile ba ngwalela mmušo wa Indonesia le baemedi ba wona, ba botšiša gore ke ka baka la eng modiro wa Dihlatse tša Jehofa o thibetšwe Indonesia. Bahlankedi ba bantši ba mmušo ba be ba thekga taba ya gore thibelo e tlošwe modirong wa rena, eupša Molaodi yo Mogolo wa mokgatlo wa Christian Community Guidance o ile a thibela maiteko a bona gantši.
Ba ile ba thušwa ke bana babo rena ba lefaseng ka moka. Ofisi ya go Aga ya Brooklyn le Ofisi ya Boentšineare ya Tikologo kua Australia di ile tša thala dipolane tša moago woo. Baithaopi ba e ka bago ba 100 bao ba tšwago dinageng tše dingwe ba ile ba thuša ka bokgoni bja bona mengwageng e mebedi ya modiro wa go aga.
Hosea Mansur, e lego ngwanabo rena wa Moindonesia yo a bego a bolelela bana babo rena go bahlankedi ba moo ba mmušo o itše: “Ge bahlankedi ba bangwe ba mmušo ba Mamoseleme ba be ba bona ditlhaka tša maina a ka, e lego H.M., helemeteng ya ka, ba be ba nagana gore tlhaka H e ra gore ‘Hājjī,’ e lego sereto sa motho wa maemo a godimo kudu yo a felago a etela lefelo le lekgethwa la Mamoseleme kua Mecca. Ka gona ba be ba ntlhompha kudu. Yona taba yeo e nyenyane e ile ya dira gore go be bonolo go rulaganya modiro wa rena.”
Ofisi e mpsha ya lekala e ile ya neelwa ka July 19, 1996. John Barr, e lego setho sa Sehlopha se Bušago, o ile a fa polelo ya go neela moago woo. Batho ba 285 bao ba bego ba le gona ba be ba akaretša ba 118 bao ba bego ba etšwa makaleng a fapafapanego le bao e kilego ya ba baromiwa dinageng tše dintši le ditho tše 59 tša lapa la Bethele ya Indonesia. Matšatši a mabedi ka morago ga go neelwa ga lekala, batho ba 8 793 ba bile gona Kopanong ya Selete ya sehlogo se se rego, “Batseta ba Khutšo ya Modimo” kua Jakarta.
Ka 1998, Soeharto (Suharto) yo e bego e le kgale e le Mopresidente wa Indonesia o ile a rola modiro, gomme seo sa bula tsela ya gore go be le mmušo o mofsa. Ka yona nako yeo, bana babo rena ba ile ba matlafatša maiteko a bona a go dira gore thibelo e tlošwe modirong wa rena.
Ge Mongwaledi wa Mmušo wa Indonesia e lego Morena Djohan Effendi a be a etetše New York ka 2001, o ile a etela Bethele ya Brooklyn gomme a ba le seboka le ditho tše tharo tša Sehlopha se Bušago. O ile a kgahlwa kudu ke seo a se bonego, le gona a dumela gore Dihlatse tša Jehofa di tumile gabotse lefaseng ka moka. Morena Effendi o ile a thekga taba ya gore thibelo e tlošwe modirong wa rena, eupša a re phetho e tla dirwa ke moahlodi yo mogolo wa Indonesia, e lego Morena Marzuki Darusman.
Ka March 22, 2002, mokgatlo wa Dihlatse tša Jehofa kua Indonesia o ile wa ngwadišwa semmušo ke Lefapha la Ditaba tša Bodumedi. Molaodi yo mogolo wa lefapha leo o ile a botša baemedi ba lekaleng gore: “Lengwalo le la go ngwadišwa semolao ga le le nee tokologo ya go hlankela Modimo. Tokologo yeo e tšwa go Modimo. Lengwalo le le hlalosa gore bodumedi bja lena bo tsebja semolao mmušong. Ga bjale le na le ditokelo tše di swanago le tša madumedi a mangwe, gomme mmušo o tla le direla seo le se hlokago.”
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG